«Խոսքը Հայաստանում թվային միջավայրի ստեղծման մասին է, այն միջավայրի, որը թույլ է տալու այսօր Հայաստանում ունենալ պահանջարկից և առկա միտումներից մեկ քայլ առաջ տեխնոլոգիական լուծումներով հագեցած կառավարություն: Արդյունքում՝ կունենանք արդյունավետ, թափանցիկ, հասանելի ծառայություններով գործադիր մարմին: Այսօր, երբ որևէ մեկը ցանկանում է գրանցման հասցեն փոխել, ապա այդ գործընթացը կարող է տևել երկու շաբաթից մինչև 1 ամիս: Առաջիկա տարիներին այս և այլ ծառայությունները կթվայնացնենք, և հնարավորություն կլինի, սմարթֆոնի վրա մեկ կամ երկու կոճակ սեղմելով, ստանալ որակյալ ծառայություն»,- «Արմենպրես»-ի հաղորդմամբ ասաց Տիգրան Ճորոխյանը: